Blankflugila fuliko

La Blankflugila fuliko (Fulica leucoptera) estas birdospecio de la familio de Raledoj kaj ordo de Gruoformaj. Ĝi troviĝas en Argentino, Bolivio, Brazilo, Ĉilio, Paragvajo, Urugvajo, kaj la insularo Malvinoj.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La Blankflugila fuliko estas monotipa.

Aspekto
La Blankflugila fuliko estas 35 ĝis 43 longa kaj pezas ĉirkaŭ 400 ĝis 600 g. Ambaŭ seksoj estas similaj. Plenkreskuloj havas flavan ĝis verdete flavan bekon kaj malgrandan flavan ĝis oranĝflavan fruntan ŝildon, kvankam tiuj koloroj povas varii. Iliaj kruroj kaj piedoj estas pale marverdaj ĝis flavverdaj kaj havas nigretajn piedfingrojn kaj artikojn. Ilia plumaro estas ardezgriza kaj estas pli nigra ĉe kapo kaj kolo. Ili havas blankajn subvostajn kovrilojn, kaj larĝaj blankaj pintoj sur la sekundaraj flugilplumoj disponigas la oridnaran kaj sciencan nomojn. Nematuraj birdoj havas malhelan olivecbekon, verdecgrizajn krurojn kaj piedojn, grizbrunajn suprajn partojn, kaj pli palajn subajn partojn ol plenkreskuloj. Junuloj estas malhelgrizaj kun malhela makulo sur blankaj kapo kaj kolo.Taylor, B. (2020). White-winged Coot (Fulica leucoptera), version 1.0. In Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 25an de Novembro, 2022

Distribuado kaj habitato
La Blankflugila fuliko troviĝas en plimulto de suda Sudameriko, en norda ĝis centra Ĉilio kaj aparte el orienta kaj suda Bolivio, Paragvajo, kaj ĉe plej sudorienta Brazilo suden tra Urugvajo kaj Argentino ĝis Tierra del Fuego. Estas populacio ankaŭ en Malvinaj insuloj kaj la specio aperas ankaŭ kiel vaganta en Peruo. Ĝi vivas ĉe nesalakvaj lagunoj, lagetoj, marĉoj, kaj nefluantaj riverejoj, favore al tiuj kun herboj aŭ senplantaj borfoj kun multaj enakvaj plantoj aŭ flosantaj akvolentoj. Ĝi foje troviĝas ĉe salakvejoj proksime al la bordo.

Referencoj

Eksteraj ligiloj

Kategorio:Raledoj
Kategorio:Birdoj de Sudameriko
Kategorio:Birdoj de Urugvajo